Wojerecy (AK/SN). Město Wojerecy chce wopory prawicarskeje namocy 1991 dale ofensiwnje wopominać. Zawjazać chcedźa tež dalšich časowych swědkow, kotřiž so ze šulskimi rjadowanjemi rozmołwjeja. To zawěsći Wojerowski wyši měšćanosta Torsten Ruban-Zeh (SPD) minjeny štwórtk na nowinarskej rozmołwje we Wojerecach. Při tym zhladowaše na dopominanski kónc tydźenja, wotměty wot 17. do 19. septembra pod hesłom „Wojerecy 1991: Dopomnjenki – Dohlady – Perspektiwy“. Z podijowymi diskusijemi, wustajeńcu „Nazyma‘91“, z fotowej pokazku „Běchmy kolegojo“, z kritiskim historiskim měšćanskim wodźenjom, z rozmołwnym wječorkom „To njejsym wědźał“, z wopomnjenskimi kemšemi a knižnym čitanjom je město nad Čornym Halštrowom na podawki nazymu 1991 dopominało. Swědcy su w šulach z wuknjacymi rěčeli, na přikład David Macau na Leóna Foucaultowym gymnaziju. „Chcemy na to nawjazać“, Ruban-Zeh wuzběhny. Předstajomne tohorunja je pomnik „Wojerecy 1991“ na Dr. Külzowej hasy z tafličkami, kotrež pokazuja na wopory a časowych swědkow wudospołnić.
Po sakskim hońtwjerskim zakonju ma kóždy wobsedźer abo wužiwar ležownosćow prawo, dźiwje zwěrjata popadnyć.
Budyšin (mwe/SN). Něchtóžkuli so jara hněwa, hdyž jemu šup w nocy zahrodku přerywa, liška po kokoše chodźi abo kunjace psy swoje slědy zawostajeja. K tajkim njeluboznym „hosćom“ słušeja tohorunja šwincy, nutrije a dźiwje nukle. Štóž pak chce je popadnyć, měł zwěrinoškita dla žiwjenske pasle wužiwać a je do schadźenja słónca kontrolować. Při tym wšak hdys a hdy k tomu dochadźa, zo spłóšena domjaca kóčka bojazliwje z tajkich pasli wudźěra. Tež tón abo tamny jěžik sej rady do nich zalěze.
Dosahnjene dźiwje zwěrjata zatřělić je jenož wěcywustojnym wosobam přewostajene, štož je bjezpłatne. K nim słušeja rewěrowi hajnicy, skótni lěkarjo abo rěznicy. Wot lěta 1978 je Jurij Lukaš z Worklec hajnik-hońtwjer, za čož ma wotpowědne wopismo. „Jako běch tehdy w swojim rewěrje prěnjeho šupa zatřělił, so w Jědlicy žónska do mnje da, kak móžu tajke šikwane zwěrjatko morić. Dźesać lět pozdźišo samsna wosoba na mnje swarješe, hdy da skónčnje přijědu a šupa zatřělu“, so Jurij Lukaš dopomina.
Njebjelčicy (SN/JaW). Hotowy posedźenski marathon su gmejnscy radźićeljo Njebjelčic minjeny štwórtk zmištrowali. Nimale 20 dypkow steješe na dnjowym porjedźe wuradźowanja w Njebjelčanskim gmejnskim centrumje.
Budyšin. Hišće hač do 30. septembra přijimuje Załožba za serbski lud za klětuše 1. połlěto próstwy wo spěchowanje projektow ze spěchowanskej sumu pod 10 000 eurami. Přepozdźe zapodate próstwy njehodźa so wobkedźbować. Dalše informacije pod
Nowe kursy čěšćiny
Chrósćicy. Rěčny centrum Budyšin wuhotuje zaso kursy čěšćiny z maćernorěčnym čěšćinarjom Janom Breindlom. Tute wotměja so w Chróšćanskej zakładnej šuli wot 4. oktobra stajnje póndźelu, 17 do 18 hodź., w Budyšinje změja kurs za pokročenych w Serbskim domje wot 5. oktobra stajnje wutoru wot 16.30 do 18 hodź. a za započatkarjow na samsnym městnje wot 7. oktobra stajnje štwórtk 18.30 do 20 hodź. Wotwisnje wot přizjewjenjow hodźitej so čas a městnosć kursow přećam wobdźělnikow přiměrić. Zajimcy njech přizjewja so pod telefoniskim čisłom 03591 550 400 abo z e-mejlku na .
Nětko rjadowanje 3G płaći
Budyšin. W mnohich wobłukach płaći wot wčerawšeho w Budyskim wokrjesu rjadowanje 3G. Poskitki smědźa jenož testowani, wustrowjeni abo šćěpjeni wužiwać. Nimo toho wobsteji winowatosć zwěsćenja kontaktow. We wokrjesu bě hač do pjatka pjeć dnjow za sobu kritiska hódnota 35 překročena. Drobne wikowanje je z toho wuwzate. Roberta Kochowy institut je dźensa za Budyski wokrjes incidencu 60,1 a za Zhorjelski 36,7 podał.
Nowa čłonka w předsydstwje
Budyšin. Čłonojo Serbskeho młodźinskeho towarstwa Pawk su sobotu na hłownej wólbnej zhromadźiznje w Budyšinje Luizu Winarjec za nowu čłonku do předsydstwa wuzwolili. Jakuba Wowčerja wobkrućichu jako předsydu. Po wosom lětach w předsydstwje, z toho štyri jako předsydka, rozžohnowachu Francisku Grajcarekec z gremija. Towarstwu přisłuša tuchwilu 17 młodostnych.
Praha – najrjeńše město
Šepjerjate wotpadki so palili
Budyšin. Na Budyskej Alberta Einsteinowej je powołanska wohnjowa wobora wčera wječor woheń hašeć dyrbjała. Wokoło 20.30 hodź. počachu so tam z dotal njeznateje přičiny spěrawe wotpadki palić, kotrež ležachu pódla kontejnera za staru drastu. Pěšcy běchu woheń widźeli a nuzowe čisło wolili. Policija so nětko z naležnosću zaběra.
szl_Latn szl_Latn szl_Latn szl_Latn pol_Latn szl_Latn pol_Latn pol_Latn pol_Latn szl_Latn pol_Latn ces_Latn hrv_Latn slv_Latn szl_Latn